Dansk dokumentarserie fra 2017. Verden er fuld af konflikter og krige, der er gået i glemmebogen fordi medierne mistede interessen. I denne serie rejser vært og tidligere soldat Martin Tamm Andersen ud for at fortælle de underfortalte historier om de krige og konflikter som Danmark og Vesten tager aktiv del i. Han vil møde de mennesker der er en del af konflikterne for at forstå hvem de er og hvad de kæmper for. I Donetsk, der har løsrevet sig fra Ukraine, møder Martin den pro-russiske separatist Voha, der er leder af Sparta Bataljonen. Selvom han kun er 24 år gammel har han 1000 special styrker under sin kommando. Han lever et farligt liv med beskyttelse døgnet rundt efter at hans tidligere chef blev myrdet for et år siden. Martin møder også soldaten Sasha Dollar, der tidligere har deltaget i Ukrainsk X Factor, men som nu kæmper på separatisternes side. Udløber: 22. nov 2020